

VLADA REPUBLIKE HRVATSKE

Zagreb, 14. travnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo znanosti i obrazovanja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad međunarodnim znanstvenim skupom 18th „Islands of the World“ Conference: Islands - Nature and Culture (Zadar, 13. do 17. lipnja 2022.) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2022. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad međunarodnim znanstvenim skupom 18th „Islands of the World“ Conference: Islands - Nature and Culture, sukladno zamolbi rektorice Sveučilišta u Zadru.

 2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Sveučilište u Zadru suorganizator je i domaćin međunarodnog znanstvenog skupa 18th „Islands of the World“ Conference: Islands - Nature and Culture, koji će se održati u Zadru, od 13. do 17. lipnja 2022., u suradnji s „International Small Island Studies Association“.

Na međunarodnom znanstvenom skupu 18th „Islands of the World“ Conference: Islands - Nature and Culture, brojni hrvatski i međunarodni znanstvenici predstavit će znanstvena istraživanja i sudjelovati u raspravi na temu posebnosti i razvoja otoka. Za Hrvatsku, kao zemlju koja ima više od tisuću otoka, održivi razvoj otoka i podizanje kvalitete života na njima među ključnim je programskim prioritetima. Otoci su dio hrvatskog nacionalnog identiteta i naše kulturne, povijesne i prirodne baštine. Zato Hrvatska veliku važnost pridaje pokretanju znanstvenih istraživanja koja daju podlogu za ispitivanje potreba otočnih zajednica te za planiranje razvojnih i društvenih projekata na otocima.

S obzirom na važnost otoka za Hrvatsku, čiji razvoj ovisi o više resornih ministarstava, predlaže se da pokroviteljstvo nad predmetnim međunarodnim znanstvenim skupom preuzme Vlada Republike Hrvatske.